4. ΑΝΑΓΚ.ΝΟΜΟΣ υπ’ αριθ.560 της 26/27 Σεπτ.1968 (ΦΕΚ Α΄220) Περί αντιμετωπίσεως επειγουσών υδρευτικών αναγκών των δήμων και κοινοτήτων. Άρθρ.1.-1.Εις περίπτωσιν επειγούσης ανάγκης υδρεύσεως κατοίκων δήμων και κοινοτήτων και εκτελέσεως συναφών έργων επιτρέπεται η υπέρ δήμου ή κοινότητος επίταξις ή δέσμευσις των πλεοναζόντων ιδιωτικών υδάτων, ως ταύτα καθορίζονται εις το άρθρ.1 του Ν.Δ. 608/1948 «περί διοικήσεως και διαχειρίσεως των δι’ αρδεύσεις χρησιμοποιουμένων υδάτων» μετά των εγκαταστάσεων αυτών και των ιδιοκτησιών ή η επιβολή εμπραγμάτων βαρών ή περιορισμών δι’ αποφάσεως του οικείου νομάρχου δημοσιευομένης εις την Εφημερίδα της Κυβερνήσεως. Η απόφασις εκδίδεται μετ’ έρευναν ενεργουμένην υπό επιτροπής απαρτιζομένης εκ του διευθυντού της Νομαρχίας ως προέδρου, ενός γεωπόνου, οριζομένου υπό του Διευθυντού της οικείας Διευθύνσεως Γεωργίας, εκ του προϊσταμένου της παρά τη Νομαρχία Τεχνικής Υπηρεσίας Δήμων και Κοινοτήτων και του αγρονόμου της περιφερείας των υπό επίταξιν ή δέσμευσιν υδάτων. 2.Τα επιτασσόμενα ή δεσμευόμενα πλεονάζοντα ιδιωτικά ύδατα διατίθενται υπό των δήμων και κοινοτήτων προς ύδρευσιν των κατοίκων αυτών. 3.Της επιτάξεως ή δεσμεύσεως εξαιρούνται τα πλεονάζοντα ιδιωτικά ύδατα, τα χρησιμοποιούμενα δι’ αρδευτικούς σκοπούς συνεπεία αναγκαστικής απαλλοτριώσεως ή συστάσεως δουλείας ύδατος ή διοχετεύσεως αυτού κατά το άρθρ.9 του Ν.Δ. 608/1948. Άρθρ.2.-Από της εφαρμογής της περί επιτάξεως ή δεσμεύσεως αποφάσεως του νομάρχου, οφείλεται εις τον ιδιοκτήτην ή δικαιούχον αποζημίωσις χρήσεως, ως και αποζημίωσις δια τας τυχόν καταβαλλομένας υπ’ αυτού δαπάνας δια την λειτουργίαν των μηχανικών εγκαταστάσεων. Αύτη υπολογίζεται μόνον δια το χρονικόν διάστημα, καθ’ ο ο ιδιοκτήτης ή δικαιούχος εστερήθη της χρήσεως και καρπώσεως του επιταχθέντος ή δεσμευθέντος. Άρθρ.3.-Εις εξαιρετικώς κατεπειγούσας περιπτώσεις αι περί επιτάξεως δεσμεύσεως ή επιβολής βαρών και περιορισμών κατά τα ανωτέρω αποφάσεις τοιχοκολλώνται εις το δημοτικόν ή κονοτικόν κατάστημα, από της τοιχοκολλήσεως δε ταύτης δύνανται να τίθεται εν εφαρμογή και προ της δημοσιεύσεως των εις την Εφημερίδα της Κυβερνήσεως. Άρθρ.4.-Η μη συμμόρφωσις των υποχρέων προς τα κατά τας διατάξεις του παρόντος λαμβανόμενα μέτρα, ως και η διατάραξις των δικαιούχων δήμων και κοινοτήτων τιμωρείται κατά το άρθρ.458 του Ποινικού Κώδικος. Άρθρ.5.-Δια Β.Δ/τος εκδιδομένου προτάσει του Υπουργού των Εσωτερικών ορισθήσεται ο τρόπος καθορισμού της οφειλομένης αποζημιώσεως, της καταβολής αυτής εις τους δικαιούχους των υποχρέων εις την καταβολήν ταύτης και πάσα άλλη λεπτομέρεια. Άρθρ.6.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 